ગાંધીનગર, 3 જાન્યુઆરી: ભારત-પાકિસ્તાનની સમુદ્રી સીમ પર પોરબંદર નજીક પાકિસ્તાની બોટની સંદિગ્ધ હરકત અને ભારતીય કોસ્ટ ગાર્ડ દ્વારા પીછો કરવામાં આવતાં પોતાને ધમાકાથી ઉડાવી દિધા બાદ સુરક્ષા એજેંસીઓ એલર્ટ થઇ ગઇ છે. હિન્દી સમાચાર ચેનલના જણાવ્યા અનુસાર ગુજરાતની રાજધાની ગાંધીનગરમાં એક ઇમરજન્સી મીટિંગ બોલાવવામાં આવી છે જેમાં એરફોર્સ, કોસ્ટ ગાર્ડ, નેવી, મરીન પોલીસ અને બીએસએફના અધિકારીઓએ ભાગ લીધો હતો.